b'\n_START_ARTICLE_\nOT-64\n_START_SECTION_\nIstorija\n_START_PARAGRAPH_\nOT-64 buvo sukurtas pakeisti pusiau vik\xc5\xa1rin\xc4\xaf OT-810, kuris buvo beveik identi\xc5\xa1kas voki\xc5\xa1kam Antrojo pasaulinio karo laik\xc5\xb3 \xc5\xa1arvuotajam transporteriui SdKfz 251. Pirmasis prototipas buvo pagamintas 1959\xc2\xa0m. 1961\xc2\xa0m. buvo pagaminta pirma bandomoji serija. 1963\xc2\xa0m. spal\xc4\xaf \xc5\xa1iuos \xc5\xa1arvuo\xc4\x8dius \xc4\x97m\xc4\x97 gaminti gamykla Fabryka Samochod\xc3\xb3w Ci\xc4\x99\xc5\xbcarowych (Liublinas, Lenkija). \xc4\x8cekoslovakija tiek\xc4\x97 variklius, transmisijas, pakabas ir a\xc5\xa1is. Variklius gamino Tatra, pusiau automatines transmisijas\xc2\xa0\xe2\x80\x93 kompanija Praga. \xc5\xa0arvuot\xc4\x85 korpus\xc4\x85 ir ginklus gamino Lenkijoje._NEWLINE_1964\xc2\xa0m. pirmi pagaminti \xc5\xa1arvuo\xc4\x8diai imti tiekti Lenkijos liaudies armijai ir \xc4\x8cekoslovakijos liaudies armijai. Tiek \xc4\x8cekijos, tiek Lenkijos kariuomen\xc4\x97s tebenaudoja nema\xc5\xbeai \xc5\xa1i\xc5\xb3 \xc5\xa1arvuo\xc4\x8di\xc5\xb3, nors palaipsniui juos kei\xc4\x8dia naujesniais modeliais. Pvz., \xc4\x8cekijos kariuomen\xc4\x97je juos ketino visi\xc5\xa1kai pakeisti 2007-2012\xc2\xa0m.'